
 28.5.2010
 BG
 Официален вестник на Европейския съюз
 L 129/62
 РЕГЛАМЕНТ (ЕС) No 464/2010 НА КОМИСИЯТА
 от 27 май 2010 година
 за откриване на тръжна процедура, за квотната 2010 година, за намаляване на митото за внос в Испания на сорго от трети държави
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 144, параграф 1 във връзка с член 4 от него,
 като има предвид, че:
 (1)
 По силата на международните задължения на Общността в рамките на Уругвайския кръг на многостранните преговори (2) Общността е поела задължението за внос в Испания на определено количество сорго.
 (2)
 В глава II от Регламент (ЕО) No 1296/2008 на Комисията от 18 декември 2008 г. за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия (3) са определени специфични правила за прилагане на намаление на ставката на вносното мито, за да бъдат действително внесени количествата, посочени в член 1, параграфи 1 и 2 от споменатия регламент.
 (3)
 Като се имат предвид пазарните условия в Испания през 2010 година, следва да се открие тръжна процедура за намаляване на митото за внос на сорго, за да бъде напълно използвана квотата за внос.
 (4)
 С Регламент (ЕО) No 675/2009 на Комисията (4) беше открита тръжна процедура за намаляване на митото за внос в Испания на сорго от трети държави до 17 декември 2009 г. Посочената тръжна процедура беше удължена до 27 май 2010 г. с Регламент (ЕС) No 1292/2009 на Комисията (5). Поради това Регламент (ЕО) No 675/2009 следва да бъде отменен.
 (5)
 Управителният комитет за общата организация на селскостопанските пазари не е представил становище в срока, определен от неговия председател,
 ПРИЕ НАСТОЯЩИЯ РЕГЛАМЕНТ:
 Член 1
 1. Открива се тръжна процедура за намаляване на митото, посочено в член 136 от Регламент (ЕО) No 1234/2007, за сорго за внос в Испания.
 2. Прилагат се разпоредбите на Регламент (ЕО) No 1296/2008.
 Член 2
 Тръжната процедура остава отворена до 16 декември 2010 г. По време на тръжната процедура се откриват частични тръжни процедури, за които датите за подаване на оферти се определят в обявлението за търг.
 Член 3
 Лицензиите за внос, издадени в рамките на тръжната процедура, са валидни петдесет дни, считано от датата на издаването им по смисъла на член 11, параграф 4 от Регламент (ЕО) No 1296/2008.
 Член 4
 Регламент (ЕО) No 675/2009 се отменя.
 Член 5
 Настоящият регламент влиза в сила на третия ден след публикуването му в Официален вестник на Европейския съюз.
 Той се прилага от 1 юни 2010 г.
 Срокът му на действие изтича на 16 декември 2010 г.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 27 май 2010 година.
 За Комисията, от името на председателя,
 Dacian CIOLOŞ
 Член на